《送田仲茂宰入四川》
元代·傅德称

天门传制拜新除，西入成都万里余。
江上好风催去棹，邑中故老候来车。
巴园五月收丹橘，丙穴三春馔白鱼。
却忆文翁遗化在，何因公暇说诗书。

作者简介：（1250—1335）元南安人，字季谟，号古直。六岁通《大学》、《论语》大义。长有文名。成宗大德初，以荐授漳州路儒学正。以《太极图》两铭合而讲之，听者悦服。改福州路三山书院山长，后以平江路儒学教授致仕。